**Obrazac V-Izleti**

Kraljevica, 29. siječnja 2020.

Sukladno članku 12. st. 5. Pravilnika o izvođenju izleta, ekskurzija i drugih odgojno-obrazovnih aktivnosti izvan škole ("Narodne novine" broj 67/14. i 81/15.), na roditeljskom sastanku održanom 29. siječnja 2020. godine, donesena je konačna Odluka o odabiru turističke agencije za organizaciju škole u prirodi u Slavoniju za učenike 3. i 4 razreda Osnovne škole Kraljevica (uključujući područnu školu Križišće).

**Zapisnik**

**sa roditeljskog sastanka**

**o odabiru turističke agencije za organizaciju škole u prirodi u Slavoniju u školskoj godini 2019./2020.**

Roditeljski sastanak započeo je u 17,00 sati.

Roditeljskom sastanku prisustvovalo je 18 roditelja te razredni učitelji. Roditelji koji nisu prisustvovali opravdali su svoj izostanak.

Dnevni red:

1. Predstavljanje turističkih agencija
2. Odabir agencije - glasovanje

Ad 1.) Predstavljanje turističkih agencija

Roditeljski sastanak organiziran je u svrhu predstavljanja turističkih agencija ponuđača za organizaciju višednevne izvanučioničke nastave za učenike 3. i 4. razreda u Slavoniju, Bizovačke toplice u travnju 2020. godine.

Na roditeljski sastanak pozvana je jedina agencija koja je dostavila ponudu na javni poziv i koju je odobrilo Povjerenstvo za provedbu ove škole u prirodi, a to je:

**Autotrans - @travel, Rijeka**

Ova agencija ispunila je u svojoj pisanoj ponudi propisane uvjete raspisane u javnom pozivu objavljenom na mrežnim stranicama škole.

Agencija je predstavila roditeljima svoju djelatnost, način rada i organizaciju školskih izleta. Predstavnik agencije svoje predstavljanje potkrijepio je digitalnim materijalima (ppt.prezentacijom). Usmeno je opisivao plan putovanja, pratnju učenika, smještaj i uvjete plaćanja. Agencija je održala svoje predstavljanje u trajanju od 15 minuta.

Ad 2.) Odabir agencije

Nakon prezentacije agencije pristupilo se javnom glasovanju.

Odabrano je Povjerenstvo za prebrojavanje glasova koju su činila tri roditelja iz različitih razrednih odjela. Prebrojivši glasove Povjerenstvo je ustanovilo da je 18 roditelja potvrdno glasalo za agenciju, dakle roditelji su jednoglasno odabrali agenciju Autotrans - @travel, Rijeka koja će organizirati školu u prirodi.

Za organizaciju škole u prirodu od 28. – 30. travnja 2020. godine odabrana je Putnička agencija Arriva travel, Autotrans d.d. (Autotrans d.o.o., Šetalište 20. travnja 18, Cres).

Predstavnik agencije pričekao je završetak roditeljskog sastanka i obavješten je o rezultatu.

Roditeljski sastanak je završio u 18.00 sati.

Predsjednik povjerenstva:

Dejan Tijan, mag. prim. educ

Dostavlja se:

1. Web stranica škole
2. Arhiva škole